title: Vykonávacie nariadenie Komisie (EÚ) 2017/1570 z 15. septembra 2017, ktorým sa mení vykonávacie nariadenie (EÚ) 2017/366 a vykonávacie nariadenie (EÚ) 2017/367, ktorými sa ukladajú konečné vyrovnávacie a antidumpingové clá na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky a zrušuje vykonávacie rozhodnutie (EÚ) 2013/707, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení

text:
               16.9.2017

               SK

               Úradný vestník Európskej únie

               L 238/22

         VYKONÁVACIE NARIADENIE KOMISIE (EÚ) 2017/1570
   z 15. septembra 2017,
   ktorým sa mení vykonávacie nariadenie (EÚ) 2017/366 a vykonávacie nariadenie (EÚ) 2017/367, ktorými sa ukladajú konečné vyrovnávacie a antidumpingové clá na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky a zrušuje vykonávacie rozhodnutie (EÚ) 2013/707, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) („základné antidampingové nariadenie“), a najmä na jeho článok 11 ods. 3 a článok 8 ods. 9,
   so zreteľom na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (2) („základné antisubvenčné nariadenie“), a najmä na jeho článok 19 a článok 13 ods. 9,
   keďže:
   1.   POSTUP

   1.1.   Platné opatrenia

               (1)

               Nariadením (EÚ) č. 1238/2013 (3) uložila Rada konečné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky (alebo „ČĽR“) (ďalej len „pôvodné antidumpingové prešetrovanie“). Opatrenia mali formu valorického cla na úrovni 27,3 % až 64,9 %.

               (2)

               Nariadením (EÚ) č. 1239/2013 (4) uložila Rada konečné vyrovnávacie clá až do výšky 11,5 % na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v ČĽR alebo odosielaných z ČĽR (ďalej len „pôvodné antisubvenčné prešetrovanie“).

               (3)

               Čínska obchodná komora pre dovoz a vývoz strojov a elektronických výrobkov (ďalej len „CCCME“) predložila v mene skupiny vyvážajúcich výrobcov Komisii cenový záväzok. Komisia rozhodnutím 2013/423/EÚ (5) prijala uvedený cenový záväzok, pokiaľ ide o predbežné antidumpingové clo. Komisia po tom, ako jej skupina vyvážajúcich výrobcov spolu s CCCME oznámili zmenené znenie cenového záväzku, potvrdila vykonávacím rozhodnutím 2013/707/EÚ (6) prijatie zmeneného cenového záväzku na obdobie uplatňovania konečných antidumpingových a vyrovnávacích opatrení. Komisia tiež prijala rozhodnutie, ktorým sa objasňuje vykonávanie záväzku (7), a jedenásť nariadení, ktorými sa odvoláva prijatie záväzku v prípade viacerých vyvážajúcich výrobcov (8).

               (4)

               Vykonávacím nariadením (EÚ) 2016/12 (9), ktoré nasledovalo po čiastočnom priebežnom revíznom prešetrovaní v rozsahu obmedzenom na referenčnú hodnotu používanú pre mechanizmus úpravy ceny stanovený v uvedenom záväzku, Komisia ukončila čiastočné priebežné revízne prešetrovanie bez zmeny opatrení.

               (5)

               Vykonávacími nariadeniami (EÚ) 2016/185 (10) a (EÚ) 2016/184 (11) Komisia rozšírila konečné antidumpingové a vyrovnávacie clá na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v ČĽR alebo odosielaných z ČĽR na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu s výnimkou viacerých skutočných výrobcov.

               (6)

               Vykonávacím nariadením (EÚ) 2017/367 (12) Komisia rozšírila konečné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v ČĽR alebo odosielaných z ČĽR po revíznom prešetrovaní pred uplynutím platnosti podľa článku 11 ods. 2 základného antidumpingového nariadenia a ukončila čiastočné priebežné revízne prešetrovanie podľa článku 11 ods. 3 základného antidumpingového nariadenia (ďalej len „revízne antidumpingové prešetrovanie pred uplynutím platnosti“).

               (7)

               Vykonávacím nariadením (EÚ) 2017/366 (13) Komisia rozšírila konečné vyrovnávacie clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v ČĽR alebo odosielaných z ČĽR na základe revízneho prešetrovania pred uplynutím platnosti podľa článku 18 ods. 2 základného antisubvenčného nariadenia a ukončila čiastočné priebežné revízne prešetrovanie podľa článku 19 ods. 3 základného antisubvenčného nariadenia (ďalej len „revízne antisubvenčné prešetrovanie pred uplynutím platnosti“) (na revízne antidumpingové prešetrovanie pred uplynutím platnosti a revízne antisubvenčné prešetrovanie pred uplynutím platnosti spolu sa ďalej odkazuje len ako na „revízne prešetrovania pred uplynutím platnosti“).

               (8)

               Vykonávacím rozhodnutím (EÚ) 2017/615 (14) Komisia prijala návrh vyvážajúcich výrobcov na zachovanie minimálnej dovoznej ceny (ďalej len „MDC“) na úrovni platnej v marci 2017.

         1.2.   Začatie čiastočného priebežného revízneho prešetrovania

               (9)

               Komisia začala 3. marca 2017 z úradnej moci toto čiastočné priebežné revízne prešetrovanie obmedzené na formu opatrení podľa článku 11 ods. 3 základného antidumpingového nariadenia a článku 19 základného antisubvenčného nariadenia (15) (ďalej len „oznámenie o začatí prešetrovania“). Úmysel začať toto prešetrovanie Komisia oznámila v kapitole Záujem Únie oboch nariadení o revíznom prešetrovaní pred uplynutím platnosti ako prostriedok na dosiahnutie správnej rovnováhy medzi protichodnými záujmami, ktorých pretrvávanie na trhu so solárnymi zariadeniami sa počas zvyšného obdobia trvania opatrení konštatovalo pri revíznych prešetrovaniach pred uplynutím platnosti (16).

         1.3.   Zainteresované strany

               (10)

               V oznámení o začatí prešetrovania Komisia vyzvala zainteresované strany, aby sa na ňu obrátili s cieľom zúčastniť sa na prešetrovaní. Komisia navyše informovala CCCME, známych vyvážajúcich výrobcov v ČĽR a orgány ČĽR o prešetrovaniach a vyzvala ich, aby sa na nich zúčastnili.

               (11)

               Zainteresované strany mali možnosť vyjadriť sa k začatiu prešetrovania a požiadať o vypočutie Komisiou a/alebo úradníkom pre vypočutie v obchodných konaniach.

         1.4.   Poskytnutie informácií

               (12)

               Dňa 19. júla 2017 Komisia sprístupnila všetkým zainteresovaným stranám základné skutočnosti a úvahy o prešetrovaní a vyzvala ich, aby sa k nim vyjadrili v lehote 14 dní. V stanovenej lehote dostala Komisia odpovede od 20 zainteresovaných strán, a to od združenia výrobcov z Únie, siedmich výrobcov z Únie, dvoch združení používateľov, štyroch dodávateľských a odberateľských zainteresovaných strán v Únii, štyroch čínskych vyvážajúcich výrobcov, CCCME a vlády ČĽR. Komisia následne zaslala všetkým zainteresovaným stranám dodatočný dokument s poskytnutím informácií a vyzvala ich, aby k nemu predložili pripomienky. Tieto informácie sa obmedzovali len na dva prvky metodiky stanovenia MDC a ustanovenie týkajúce sa nadobudnutia účinnosti tohto nariadenia.

         2.   ZISTENIA Z PREŠETROVANIA

               (13)

               Komisia odoslala žiadosť o informácie 21. marca 2017 viac ako 100 zainteresovaným stranám. Odpovede dostala od 26 zainteresovaných strán: dvoch výrobcov z Únie, piatich dodávateľských a odberateľských spoločností, ako aj troch združení, CCCME, vlády ČĽR, 13 vyvážajúcich výrobcov a jedného malajzijského vyvážajúceho výrobcu.

         2.1.   Variabilné clo vo forme minimálnej dovoznej ceny

               (14)

               Súčasnou formou opatrení je valorické antidumpingové clo stanovené v článku 1 vykonávacieho nariadenia (EÚ) 2017/367 a valorické vyrovnávacie clo stanovené v článku 1 vykonávacieho nariadenia (EÚ) 2017/366. Cenový záväzok, ktorý ponúkla skupina spolupracujúcich vyvážajúcich výrobcov spolu s CCCME, Komisia prijala. Jedným z hlavných prvkov záväzku je MDC, ktorá podlieha mechanizmu štvrťročnej úpravy. V rámci cenového záväzku prijatého Komisiou sa MDC za moduly a články upravuje štvrťročne na základe medzinárodných spotových cien modulov vrátane čínskych cien podľa databázy Bloomberg. Záväzok bol pôvodne prijatý od viac ako 120 spoločností/skupín spoločností. Medzičasom Komisia odvolala prijatie záväzku v prípade 14 spoločností. Pri 12 z nich sa zistilo, že záväzok porušili, zatiaľ čo dve spoločnosti mali podnikateľské modely, ktoré prakticky znemožňovali monitorovanie dodržiavania záväzku. Okrem toho 15 ďalších čínskych spoločností dobrovoľne odvolalo svoj záväzok (17).

               (15)

               Pri posudzovaní záujmov neprepojených dovozcov a vertikálne neintegrovaných výrobcov modulov v Únii v rámci revíznych prešetrovaní pred uplynutím platnosti boli Komisii doručené sťažnosti na veľké administratívne zaťaženie, ktoré sa na nich kladie, zatiaľ čo výrobcovia z Únie sa sťažovali na pretrvávajúce obchádzanie opatrení (18). Napríklad CCCME aj vyvážajúci výrobcovia musia predkladať Komisii mesačné a štvrťročné správy na monitorovanie záväzku. Tieto správy sú nevyhnutné na overenie, že nebola prekročená ročná úroveň, a na vykonanie prvej analýzy, či sú vykazované transakcie predaja v súlade s MDC.

               (16)

               Všetky zainteresované strany, ktoré odpovedali na žiadosť o informácie, sa domnievali, že variabilné clo vo forme MDC (ďalej len „MDC variabilného cla“) je vhodnejšou formou opatrení než predchádzajúce valorické clo spojené s cenovým záväzkom (ďalej len „MDC záväzku“). Zainteresované strany sa najmä domnievali, že táto MDC variabilného cla bude transparentnejšia, predvídateľnejšia a vymáhateľnejšia. Zainteresované strany sa domnievali, že pri MDC variabilného cla sa zníži administratívne zaťaženie a náklady dovozcov. Niektoré zainteresované strany odporúčali Komisii, aby zaistila, aby nová forma opatrení neviedla k uloženiu významných obmedzení spoločnostiam v Únii, pokiaľ ide o ich obchodovanie s výrobcami po celom svete. Podľa ich názoru by tieto obmedzenia mali za následok významné riziká, finančné záväzky, drahú hĺbkovú analýzu a zdržania pre dovozcov Únie. Tie isté strany tiež tvrdili, že existujúci strop objemov dovozu obsiahnutý v záväzku by sa mal zrušiť, keďže zvyšuje administratívne zaťaženie a neslúži žiadnemu účelu, pretože dovoz je v každom prípade významne nižší.

               (17)

               Komisia tieto dôvody prijala. Domnievala sa, že opatrenia by mali mať formu MDC variabilného cla. MDC variabilného cla znamená, že oprávnený (19) dovoz s cenou deklarovanou vo výške MDC alebo vyššou by nepodliehal clám a colné orgány vyberú clá bezodkladne, ak sa výrobok dovezie s nižšou cenou, ako je MDC. Pri MDC variabilného cla sa zníži administratívne zaťaženie vyvážajúcich výrobcov, dovozcov i Komisie, keďže už nebude potrebné podávať Komisii mesačné správy CCCME a štvrťročné správy všetkých vyvážajúcich výrobcov. Navyše sa úroveň MDC variabilného cla bude uverejňovať. Tým sa zabezpečí transparentnosť a umožní lepšie presadzovanie opatrení.

               (18)

               Komisia tiež súhlasila so zainteresovanými stranami v tom, že MDC variabilného cla by nemal sprevádzať zoznam ďalších obmedzení a stropov. Vývoz je skutočne odvždy výrazne pod ročnou úrovňou. Záležať bude na colných orgánoch Únie, aby overovali, či dotknuté spoločnosti neuzavreli dohody o krížovej kompenzácii alebo iné dohody, ktorými obchádzajú MDC.

         2.2.   Rozdiel medzi monokryštalickými a multikryštalickými výrobkami

               (19)

               Viaceré zainteresované spoločnosti vrátane výrobcov z Únie sa domnievali, že pre rôzne druhy výrobkov by mala byť samostatná MDC variabilného cla. Väčšina zainteresovaných strán sa tiež domnievala, že najlepšie rozlíšenie je založené na technológiách, t. j. na monokryštalické – multikryštalické (niekedy nazývané polykryštalické) výrobky. Monokryštalické a multikryštalické výrobky sa oceňujú odlišne a v hlavných cenových indexoch, napr. agentúry PV Insights a Energy Trend PV, sa uvádzajú samostatne ceny monokryštalických a multikryštalických článkov a modulov. Monokryštalické výrobky sú trvalo drahšie, pretože majú vyšší výkon na jednotku plochy. Podľa cenových ponúk uvádzaných spoločnosťou PV Insights (20) od 1. januára 2014 do 31. marca 2017 bol priemerný cenový rozdiel medzi monokryštalickými a multikryštalickými modulmi 0,047 EUR/W a medzi multikryštalickými a monokryštalickými článkami 0,040 EUR/W.

               (20)

               Rozlišovanie medzi monokryštalickými a multikryštalickými výrobkami je takisto v súlade s odôvodnením predloženým v revíznom prešetrovaní pred uplynutím platnosti na dosiahnutie primeranej rovnováhy medzi konkurenčnými záujmami. Na jednej strane sa zlepší ochrana výrobného odvetvia Únie, ktoré sa čoraz viac zameriava na výrobu najmodernejších monokryštalických výrobkov na strešné využitie. Na druhej strane takéto rozlišovanie lepšie poslúži záujmom neprepojených dovozcov a inžinierskych, obstarávacích a stavebných spoločností, ktoré pôsobia v sektore veľkokapacitných sústav a potrebujú prístup k lacným komoditným typom multikryštalických modulov, aby boli schopné konkurovať iným obnoviteľným zdrojom energie v technologicky neutrálnych ponukách.

               (21)

               Colné orgány dokážu ľahko rozlíšiť monokryštalické a multikryštalické články. Multikryštalické články sú vyrobené z multikryštalického kremíka (multi-Si) pozostávajúceho z malých kryštálov. Monokryštalické články sú vyrobené z monokryštalického kremíka (mono-Si), jednoliateho kryštálu. Monokryštalické a multikryštalické články sa nikdy nekombinujú v jednom zariadení, preto neexistujú moduly, ktoré by boli vyrobené z monokryštalických aj multikryštalických článkov. Multikryštalické moduly sú vyrobené výhradne z multikryštalických článkov a monokryštalické moduly sú vyrobené výhradne z monokryštalických článkov. Monokryštalické výrobky majú vyššiu účinnosť premeny slnečného svetla na elektrický prúd, v dôsledku čoho majú vyšší výkon na jednotku plochy alebo objemu. Monokryštalické výrobky je možné rozlíšiť od multikryštalických výrobkov fyzickou kontrolou. Multikryštalický článok je dokonalý pravouholník. Na rozdiel od neho má monokryštalický článok všetky štyri rohy zrezané.

               (22)

               Komisia sa preto domnievala, že monokryštalické a multikryštalické články a moduly by mali mať samostatné MDC a každý z týchto štyroch druhov výrobkov by mal mať vlastný kód TARIC.

         2.3.   Postupné znižovanie MDC variabilného cla

               (23)

               V rámci súčasného cenového záväzku prijatého Komisiou sa MDC za moduly a články upravuje štvrťročne na základe medzinárodných spotových cien modulov vrátane čínskych cien podľa databázy spoločnosti Bloomberg (nazývaných aj index spotových cien Bloomberg alebo BNEF). Keď Komisia prijímala záväzok, domnievala sa, že táto cena vyjadruje cenu nespôsobujúcu ujmu a zabezpečuje dostatočné zásobovanie Únie posudzovaným výrobkom (21).

               (24)

               Pri revíznych prešetrovaniach pred uplynutím platnosti si Komisia uvedomila, že mechanizmus úpravy podľa MDC záväzku počas väčšiny roka 2016 nesledoval poklesy svetových cien, a teda už nezohľadňoval cenu nespôsobujúcu ujmu, ako sa konštatovalo pri pôvodnom prešetrovaní.

               (25)

               Predchádzajúci systém úpravy navyše neumožnil európskym používateľom článkov (t. j. vertikálne neintegrovaným výrobcom modulov) a modulov (t. j. jednotlivcom a spoločnostiam nakupujúcim solárne systémy) zužitkovať celosvetové zvýšenie efektívnosti (22).

               (26)

               Dôkazy poskytnuté zainteresovanými stranami skutočne potvrdili, že MDC záväzku prestala sledovať celosvetový trend klesajúcich cien počas roka 2016. Aj keď sa na začiatku roka 2017 MDC významne znížila, medzi MDC a celosvetovými cenami stále existoval významný rozdiel (23).

               (27)

               Komisia preto prešetrovala, či existuje iná referenčná hodnota, ktorá lepšie vystihuje cenovú úroveň nespôsobujúcu ujmu stanovenú pri pôvodnom prešetrovaní a pokles celkových nákladov a cien.

               (28)

               Jeden výrobca z Únie a združenie výrobcov z Únie tvrdili, že základnom nového mechanizmu úpravy MDC by mal byť gradient nábehovej krivky (ďalej len „gradient nábehu“) odvetvia solárnej energie. Dôkazy poskytnuté všetkými zainteresovanými stranami potvrdili, že výrobné náklady v odvetví solárnej energie nepretržite klesajú, čo sa prejavuje v gradientoch nábehu odvetvia solárnej energie. Viaceré iné zainteresované strany však mali množstvo pripomienok, prečo nie sú gradienty nábehu v odvetví solárnej energie vhodné ako referenčná hodnota pre mechanizmus úpravy MDC. Tieto strany v prvom rade tvrdili, že v štúdiách, v ktorých sa uvádzajú gradienty nábehu, sú tieto gradienty odhadom na dlhé obdobia. Preto nevystihujú krátkodobú dynamiku trhu. Posudzované obdobie má navyše významný vplyv na výsledky. Napríklad v najnovšom vydaní International Technological Roadmap for Photovoltaic (ďalej len „ITRPV“) sa uvádza gradient nábehu 22,5 % za 40 rokov (24) a gradient 39 % za posledných desať rokov (25). Zainteresované strany tiež tvrdili, že hlavným cieľom gradientov nábehu nie je prognóza vývoja cien v blízkej budúcnosti. Napríklad gradient nábehu podľa ITRPV je súčasťou projektu, ktorého cieľom je informovať dodávateľov a odberateľov o očakávaných technologických trendoch a podnecovať diskusiu o požadovaných zlepšeniach a normách.

               (29)

               Gradient nábehovej krivky napokon naznačuje pokles cien pri každom zdvojnásobení celosvetových kumulatívnych dodávok modulov (26). Prognóza dopytu je so zreteľom na jeho prirodzenú povahu charakterizovaná významnou neistotou. Ako zdôraznila jedna zo zainteresovaných strán: „Je dôležité poznamenať, že prognózy budúceho dopytu a rastu sú len odbornými odhadmi, ktoré do značnej miery závisia od faktorov, akými sú obchodné politiky uplatňované na rôznych trhoch, zmeny programov podpory a zmeny regulačného rámca upravujúceho obchodovanie so solárnymi fotovoltikami na každom trhu.“ Z týchto dôvodov existuje viacero prognóz vývoja celosvetového dopytu, ktoré vypracovali viaceré organizácie.

               (30)

               Komisia prijala tieto argumenty a uviedla toto. Ak by sa Komisia rozhodla použiť pre mechanizmus úpravy MDC gradient nábehu, bolo by potrebné posúdiť, ktorý z týchto dvoch gradientov je vhodnejší na prognózu vývoja poklesu cien v solárnom odvetví v priebehu najbližších 18 mesiacov. Takýmto posudzovaním by sa zaviedol významný prvok komplexnosti. Gradient nábehovej krivky navyše naznačuje pokles cien pri každom zdvojnásobení celosvetových kumulatívnych dodávok modulov (27). Podľa väčšiny prognóz, ktoré má Komisia k dispozícii, by sa kumulatívne dodávky solárnych modulov mohli zdvojnásobiť približne v roku 2020 alebo 2021. Keďže teda presná predpoveď nie je možná, Komisia by musela vykonať odborný odhad a vybrať si presný dátum, keď kumulatívne dodávky dosiahnu dvojnásobok v období od 1. januára 2020 do 31. decembra 2021, čo má za následok vysoký stupeň neistoty. Komisia napokon uviedla, že žiadna z dodávateľských a odberateľských spoločností, ktoré odpovedali na jej žiadosť o informácie, nepoužíva gradienty nábehu odvetvia solárnej energie na prognózu vývoja cien.

               (31)

               Komisia preto dospela k záveru, že použitím gradientu nábehu odvetvia solárnej energie na úpravu MDC by sa zaviedla značná neistota, ktorá by znemožňovala akékoľvek presné prognózy vývoja cien. Komisia sa teda rozhodla vychádzať z inej referenčnej hodnoty, ktorá je založená na novších, transparentnejších a spoľahlivejších údajoch.

               (32)

               Väčšina zainteresovaných strán tvrdila, že nový mechanizmus úpravy by mal byť založený na cenových ponukách zverejňovaných taiwanskou agentúrou pre trhové informácie PV Insights. Iba Solar World, najväčší európsky výrobca, považoval agentúru PV Insights za nespoľahlivú. Aj zainteresované strany považovali PV Insights za najvyužívanejší zdroj informácií. Viaceré strany poukazovali na to, že ceny zverejňované agentúrou PV Insights a jej trendy vývoja cien sú v súlade s cenami a trendmi uvádzanými ďalším indexom, ktorému odvetvie dôveruje, t. j. Energy Trend PV (ktorý prevádzkuje iný poskytovateľ trhových informácií taktiež usadený na Taiwane). Na rozdiel od nich ceny zverejňované indexom využívaným v súčasnosti, t. j. databázou Bloomberg, podliehali oveľa väčšej nestabilite a približne v decembri 2015 začal index spotových cien Bloomberg sledovať odlišný trend ako PV Insights a Energy Trend PV. Databáza Bloomberg je založená na dobrovoľnom predkladaní cenových ponúk, čo znamená, že zachytáva len veľmi malú časť trhu.

               (33)

               Komisia požiadala ITRPV o ďalšie informácie o cenách solárnej techniky, ktoré boli použité na výpočet gradientu nábehu odvetvia solárnej energie. ITRPV poskytla cenové údaje a uviedla, že v súčasnosti využíva dva zdroje – PV Insights a Energy Trend PV. Do konca roka 2016 ITRPV používala väčší kôš cien vrátane indexu spotových cien Bloomberg. Vzhľadom na to, žePV Insights je jedným z dvoch zdrojov, ktoré využíva ITRPV, a ceny, ktoré zverejňujú PV Insights a Energy Trend PV, boli vo všeobecnosti vo vzájomnom súlade, úroveň a vývoj cien, ktoré využila ITRPV na výpočet gradientu nábehu, boli v súlade s údajmi zverejňovanými PV Insights, najmä od konca roka 2016.

               (34)

               Komisia navrhla systém znižovania MDC na základe údajov PV Insights, ktoré sa v odvetví solárnej energie považovali za najspoľahlivejšie a najvyužívanejšie. Východiskom tohto systému znižovania MDC je súčasná minimálna cena nespôsobujúca ujmu stanovená v rámci cenového záväzku pre články (0,23 EUR/W) a moduly (0,46 EUR/W). V týchto cenách sa však nerozlišuje medzi multi- a monovýrobkami, pričom nový mechanizmus toto rozlíšenie robiť bude. Komisia zistila cenový rozdiel medzi mono- a multičlánkami a medzi mono- a multimodulmi za trojročné obdobie (28). Priemer tohto cenového rozdielu bol rovnomerne rozdelený medzi mono- a multičlánky a mono- a multimoduly na stanovenie súčasnej ceny nespôsobujúcej ujmu za každý typ výrobkov, t. j. 0,210 EUR/W za multikryštalické články a 0,437 EUR/W za multikryštalické moduly a 0,250 EUR/W za monokryštalické články a 0,483 EUR/W za monokryštalické moduly. Tieto ceny sa budú postupne blížiť k súčasným cenám zverejneným PV Insights (29), t. j. 0,18 EUR/W za multikryštalické články a 0,3 EUR/W za multikryštalické moduly a 0,21 EUR/W za monokryštalické články a 0,35 EUR/W za monokryštalické moduly.

               (35)

               Tento mechanizmus úpravy bude mať za následok MDC, ktorá bude v septembri 2018 na úrovni celosvetových cien v prvom štvrťroku 2017 (najnovšie dostupné celosvetové ceny za celý štvrťrok daného roka). Keďže za posledné tri roky ceny prudko klesali, značne sa znížili marže kľúčových výrobcov (30). Komisia preto očakávala, že takýto prudký pokles cien nemôže byť dlhšie udržateľný a ceny v septembri 2018 nebudú oveľa nižšie, a teda výrobné odvetvie Únie ešte dostane určitú zvyškovú ochranu.

               (36)

               Mechanizmus teda umožňuje približovanie k svetovým trhovým cenám v relatívne krátkom časovom rámci. Po prvé sa tak zaisťuje návrat k cenovej úrovni nespôsobujúcej ujmu stanovenej pri pôvodnom prešetrovaní. Po druhé je to v súlade so zisteniami revíznych prešetrovaní pred uplynutím platnosti, ktoré sa týkali rovnováhy záujmov v rámci testu záujmov Únie (31). Okrem toho má výhodu lepšieho vystihnutia najnovšieho technologického vývoja a jeho potenciálu cenových úspor pre spotrebiteľov, vďaka čomu sa používateľom v Únii prestane znemožňovať zužitkovanie celosvetového zvýšenia efektívnosti. Súčasne tento mechanizmus poskytuje primeranú ochranu výrobnému odvetviu Únie, aby sa mohlo prispôsobiť zvýšenému konkurenčnému tlaku, keď uplynie platnosť opatrení.

               (37)

               Po poskytnutí informácií Komisia dostala mnoho pripomienok k úrovni MDC variabilného cla. Výrobcovia článkov a modulov a ich združenie v Únii tvrdili, že celosvetové trhové ceny nevystihujú úroveň cien nespôsobujúcich ujmu, keďže sú pod tlakom dumpingu obrovských čínskych nadmerných kapacít. MDC variabilného cla na základe referenčnej hodnoty celosvetových cien by preto bola príliš nízka. Zopakovali svoje tvrdenie, že namiesto nej by mal byť základom MDC dlhodobý gradient nábehu odvetvia solárnej energie. Keď však Komisia v júli 2013 prijala záväzok, už vzala do úvahy, že medzinárodné spotové ceny modulov vrátane čínskych cien vyjadrujú cenu nespôsobujúcu ujmu (32). Navyše pri priebežnom prešetrovaní ukončenom vykonávacím nariadením (EÚ) 2016/12 Komisia skonštatovala, že cenová referenčná hodnota vrátane rastúceho podielu čínskych spoločností spĺňa svoj cieľ stanovený v platných opatreniach (33). Komisia preto toto tvrdenie zamietla.

               (38)

               Výrobcovia článkov a modulov a ich združenie v Únii tiež tvrdili, že agentúru PV Insights v súčasnosti prešetruje taiwanský národný úrad pre hospodársku súťaž na základe sťažnosti taiwanského združenia výrobcov solárnych zariadení. Prešetrovanie sa začalo na základe tvrdení, že index PV Insights bol ovládaný alebo dokonca manipulovaný podľa čínskych cenových ponúk a cenová úroveň indexu bola pod úrovňou výrobných nákladov na Taiwane. Preto podľa nich nie je vhodné spoliehať sa na PV Insights.

               (39)

               Komisia pripomenula, že odberateľské aj dodávateľské odvetvia považovali PV Insights za najspoľahlivejší index v ich bežnej činnosti. Údaje PV Insights boli tiež jednou z kľúčových referenčných hodnôt ITRPV pri odhade gradientu nábehu odvetvia solárnej energie. Dodávateľské ani odberateľské spoločnosti dosiaľ nevyjadrili žiadnu pochybnosť o spoľahlivosti indexu PV Insights. Taiwanské orgány napokon zatiaľ nedospeli k žiadnym konečným zisteniam v súvislosti s obvineniami. Komisia bude sledovať vývoj v prešetrovaní taiwanskej obchodnej komisie a zváži akékoľvek opatrenia potrebné so zreteľom na možné zistenia. Komisia preto v tomto štádiu toto tvrdenie zamietla.

               (40)

               Európske dodávateľské aj odberateľské zainteresované strany, ako aj vláda ČĽR a CCCME polemizovali o novom znižovaní MDC z viacerých hľadísk.

               (41)

               Po prvé, tieto strany sa domnievali, že počiatočná MDC bola príliš vysoká. Tvrdili, že nová MDC variabilného cla za monovýrobky dokonca prevýši predchádzajúcu MDC záväzku. Podľa ich názoru by stanovenie MDC variabilného cla na ešte vyššiu úroveň bolo v rozpore so zisteniami revízneho prešetrovania, že MDC záväzku bola stanovená príliš vysoko vo vzťahu k cene nespôsobujúcej ujmu. V dôsledku toho by bolo potrebné znížiť ho na primeranú úroveň. Niektoré strany tiež tvrdili, že MDC uplatniteľná v prvom štvrťroku 2017 nebola primeraným východiskom pre MDC variabilného cla, keďže Komisia samotná skonštatovala, že nezodpovedala celosvetovému vývoju cien.

               (42)

               Komisia tieto pripomienky vzala do úvahy a vypracovala nové štvrťročné postupné znižovanie MDC variabilného cla. Vzhľadom na to, že MDC záväzku bola v období od druhého štvrťroka 2017 zmrazená, Komisia posunula na skorší termín začiatok postupného znižovania. Tento začiatok je stanovený na úrovni zmrazenej MDC záväzku zníženej o hodnotu dvoch štvrťročných úprav, ktoré sa mali uskutočniť, keď bola MDC záväzku zmrazená, a to v druhom a treťom štvrťroku 2017.

               (43)

               Po druhé, viaceré strany sa domnievali, že aj posledná MDC variabilného cla, t. j. MDC variabilného cla uplatniteľná pri uplynutí platnosti opatrení v septembri 2018, bola príliš vysoká. Tvrdili, že podľa cenových ponúk PV Insights, ktoré boli k dispozícii po poskytnutí informácií, celosvetové ceny solárnych zariadení už boli znížené. Komisia prijala tvrdenie, že ako najvhodnejší reprezentant by sa mali použiť najnovšie dostupné údaje z konca štvrťroka. Preto stanovila konečnú MDC variabilného cla na úrovni cien v poslednom dostupnom štvrťroku, t. j. v druhom štvrťroku 2017.

               (44)

               Tieto strany tiež tvrdili, že prognóza Komisie, podľa ktorej sa má pokles cien solárnych zariadení spomaliť, je neopodstatnená. Z analýzy dlhodobej cenovej krivky PV Insights však vyplýva, že ceny solárnych zariadení sú cyklické – historicky sa ceny solárnych zariadení prudko prepadali počas viacerých štvrťrokov a potom sa stabilizovali alebo dokonca mierne zvýšili. V priebehu súčasného cyklu ceny modulov nepretržite klesajú relatívne dlhé obdobie, t. j. od štvrtého štvrťroka 2015. Zároveň ceny článkov, ktoré obvykle sledovali podobný trend, už boli stabilizované alebo dokonca mierne vzrástli. Skutočnosť, že sa ceny hlavnej suroviny, t. j. článkov, stabilizovali po obzvlášť dlhom období klesajúcich cien, posilňuje prognózu Komisie, že ceny modulov sa budú napokon tiež stabilizovať. Tvrdenie bolo preto zamietnuté.

               (45)

               Aj neintegrovaní výrobcovia modulov tvrdili, že MDC variabilného cla uvedená v informačnom dokumente klesala oveľa rýchlejšie pri moduloch než pri článkoch, čo by neúmerne ovplyvnilo ich ziskové rozpätie. Komisia zdôraznila, že takýto rozdiel v miere poklesu je nevyhnutným dôsledkom skutočnosti, že MDC záväzku za články sa oveľa viac blížila k celosvetovým trhovým cenám než MDC záväzku za moduly. Po poskytnutí informácií Komisia navyše znížila počiatočnú MDC variabilného cla, a preto MDC variabilného cla už nebude prevyšovať MDC záväzku za monočlánky.

               (46)

               Po opätovnom poskytnutí informácií dodávateľské a odberateľské spoločnosti, ako aj ich združenia a CCCME zopakovali svoje stanovisko, že MDC je príliš vysoká, aj keď bola upravená smerom nadol, čo niektoré zo spomenutých subjektov uvítali. Na druhej strane výrobcovia z Únie a ich združenia zopakovali, že MDC je príliš nízka a nezohľadňuje cenu nespôsobujúcu ujmu, ďalej že sa MDC znížila neporovnateľne rýchlejšie pre moduly než pre články a že PV Insights nepredstavuje spoľahlivú referenčnú hodnotu.

               (47)

               Komisia poznamenala, že k dvom novým uverejneným informáciám (skoršie uplatnenie postupného zníženia a využívanie najnovších štvrťročných údajov) nepredložila žiadna z týchto strán nové argumenty. Namiesto toho znovu zaujali svoj všeobecný postoj k MDC, ktorý už predstavili po poskytnutí informácií, len ho prispôsobili novým úrovniam štvrťročných MDC. Komisia preto usúdila, že na podstatu týchto argumentov už odpovedala po poskytnutí informácií.

               (48)

               Viacero strán takisto tvrdilo, že lehota na predloženie pripomienok bola príliš krátka. Komisia usúdila, že jeden pracovný deň stačil stranám na pripomienky, keďže sa poskytnuté informácie obmedzovali len na dva prvky metodiky stanovenia MDC a ustanovenia týkajúce sa nadobudnutia účinnosti tohto nariadenia. Komisia preto toto tvrdenie zamietla.

               (49)

               MDC variabilného cla sa bude postupne znižovať takto:

                           MDC multikryštalických článkov (EUR/Watt)

                           MDC monokryštalických článkov (EUR/Watt)

                           MDC multikryštalických modulov (EUR/Watt)

                           MDC monokryštalických modulov (EUR/Watt)

                           Zmrazená MDC záväzku (34)

                           0,21
                           0,23 – (0,04/2)

                           0,25
                           0,23 + (0,04/2)

                           0,43
                           0,46 – (0,047/2)

                           0,48
                           0,46 + (0,047/2)

                           Hypotetická úprava v 2. štvrťroku 2017 (35)

                           0,20

                           0,24

                           0,41

                           0,46

                           Hypotetická úprava v 3. štvrťroku 2017 (35)

                           0,20

                           0,23

                           0,39

                           0,44

                           Od 1. októbra 2017 do 31. decembra 2017

                           0,19

                           0,23

                           0,37

                           0,42

                           Od 1. januára 2018 do 31. marca 2018

                           0,19

                           0,22

                           0,34

                           0,39

                           Od 1. apríla 2018 do 30. júna 2018

                           0,19

                           0,22

                           0,32

                           0,37

                           Od 1. júla 2018

                           0,18

                           0,21

                           0,30

                           0,35

         3.   ROZSAH UPLATŇOVANIA MDC VARIABILNÉHO CLA

               (50)

               Komisia skonštatovala, že cenový záväzok sa pôvodne vzťahoval na všetky spoločnosti, ktoré spolupracovali pri počiatočnom prešetrovaní. Vzhľadom na to, že nová MDC variabilného cla nahradí tento záväzok, Komisia pokladala za náležité, aby sa nová MDC uplatňovala len na tie spoločnosti, ktoré sú stále súčasťou cenového záväzku alebo ho dobrovoľne odvolali bez akýchkoľvek predchádzajúcich problémov identifikovaných Komisiou.

               (51)

               Na druhej strane sa Komisia domnievala, že iné spoločnosti by nemali podliehať novému systému MDC, ale valorickým clám, aby sa nepoškodila účinnosť novej formy opatrení. Toto vylúčenie by sa malo uplatňovať najmä na spoločnosti, ktorých prijatie záväzku Komisia odvolala z dôvodu porušovania tohto záväzku. V týchto prípadoch minulé správanie dotknutých čínskych vyvážajúcich výrobcov, ktorí vyvážali dotknutý výrobok za nižšiu cenu, ako je cena nespôsobujúca ujmu, alebo inak porušovali záväzok, predstavovalo dostatočný dôvod na to, aby Komisia predpokladala, že existuje značné riziko toho, že rovnako nebudú dodržiavať ani novú MDC. Poškodzovalo by to účinnosť tohto opatrenia, ktoré by nebolo požadovanou ochranou pred budúcim škodlivým dumpingom. Rovnako by sa nová MDC variabilného cla nemala vzťahovať ani na spoločnosti, ktoré dobrovoľne odvolali svoj záväzok s cieľom predísť bezprostredne hroziacemu odvolaniu Komisiou.

               (52)

               Po poskytnutí informácií tri spoločnosti, ktoré dobrovoľne odvolali svoj záväzok, ale neboli uvedené v prílohe VI, poskytli odôvodnené pripomienky, v ktorých odôvodnili, prečo sa domnievali, že mali oprávnené dôvody na jeho odvolanie. Na základe dodatočných dôkazov, ktoré tieto spoločnosti poskytli, Komisia skonštatovala, že v minulosti neporušili záväzok. Navyše pred ich dobrovoľným odvolaním záväzku nehrozilo žiadne odvolanie Komisiou. Komisia tiež bola presvedčená, že ich odvolanie bolo vykonané z dôvodov, ktoré nenaznačovali značné riziko, že nebudú dodržovať nové MDC v budúcnosti. Komisia preto zaradila tieto tri spoločnosti do prílohy VI. Navyše tam zaradila aj ďalšie dve spoločnosti, v prípade ktorých bolo prijatie záväzku odvolané výlučne z dôvodov „neuskutočniteľnosti“. V týchto prípadoch neexistovali dôkazy, že predávali dotknutý výrobok na trhu Únie za nižšiu cenu, ako bola cena nespôsobujúca ujmu.

               (53)

               Po poskytnutí informácií niektorí vyvážajúci výrobcovia, vláda ČĽR a CCCME tiež tvrdili, že nová MDC variabilného cla by sa mala uplatňovať na všetkých čínskych vyvážajúcich výrobcov a že vylúčenie ktoréhokoľvek vývozcu z uplatňovania MDC je podľa ich názoru porušením článku 9 ods. 5 základného antidumpingového nariadenia a článku 15 ods. 2 základného antisubvenčného nariadenia. Komisia pripomenula, že odlišné úrovne cla pre samostatne vyvážajúcich výrobcov, skupiny iných spolupracujúcich vyvážajúcich výrobcov a všetky ostatné spoločnosti stanovila na nediskriminačnom základe. Pokiaľ ide o MDC variabilného cla, Komisia navyše zaviedla len rozlišovanie vyvážajúcich výrobcov na objektívnom základe (a to či na základe dodržiavania podmienok záväzku vznikne vystavením MDC variabilného cla značné riziko nedodržiavania MDC variabilného cla). Vychádzajúc z vlastných prešetrovaní dodržiavania záväzku tak Komisia určila, že MDC variabilného cla by mali podliehať len určité spoločnosti, pretože nepredstavujú riziko budúceho nedodržovania MDC variabilného cla. Týmito spoločnosťami sú: i) vyvážajúci výrobcovia, ktorí dodržiavali podmienky záväzku vyvážaním dotknutého výrobku do Únie na príslušne určenej cenovej úrovni nespôsobujúcej ujmu a ii) vyvážajúci výrobcovia, ktorí dobrovoľne odvolali záväzok bez úmyslu bezprostredne predísť hroziacemu odvolaniu prijatia záväzku Komisiou. Uvedené spoločnosti by mali podliehať MDC variabilného cla na vývoz dotknutého výrobku do Únie. Na druhej strane žiadnym vyvážajúcim výrobcom, ktorí porušovali záväzok, bez ohľadu na to, či výskyt takéhoto porušovania Komisia už zistila alebo či takéto porušovanie Komisia zistí pri prešetrovaní v budúcnosti, nemožno dôverovať, že budú dodržiavať MDC variabilného cla. Preto by sa na nich malo uplatňovať príslušné neobmedzené valorické clo.

               (54)

               Komisia pokračuje v prešetrovaniach, ktoré sa týkajú dodržiavania cenového záväzku a môže začať nové prešetrovania v súvislosti s tovarom, ktorý bol prepustený do voľného obehu, kým ešte platil cenový záväzok. Na uvedené prešetrovania zostávajú uplatniteľným právnym predpisom články 2 a 3 vykonávacích nariadení (EÚ) 2017/366 a (EÚ) 2017/367. Colný dlh vzniká najmä v čase prijatia vyhlásenia na prepustenie do voľného obehu: a) vždy, keď sa so zreteľom na dovoz fakturovaný spoločnosťami, na ktoré sa vzťahuje záväzok, preukáže, že jedna alebo viac podmienok záväzku nebolo splnených; alebo b) keď Komisia v nariadení alebo rozhodnutí, ktoré sa týka určitých transakcií, skonštatuje, že záväzok bol porušený a vyhlási faktúry súvisiace s príslušným záväzkom za neplatné. Komisia sa ďalej domnievala, že vyvážajúci výrobca, u ktorého sa zistilo, že záväzok porušoval, by nemal mať výhodu MDC variabilného cla, a to ani v prípade, ak sa to zistilo po ukončení platnosti cenového záväzku. V takýchto prípadoch by sa už MDC variabilného cla nemala viac uplatňovať. Komisia by potom mala odstrániť názvy príslušných spoločností z novej prílohy VI a novej prílohy 5 tým istým právnym aktom, v ktorom sa konštatovalo porušovanie.

               (55)

               MDC variabilného cla sa teda bude uplatňovať len na právne subjekty uvedené v novej prílohe VI, ktorá sa doplní do vykonávacieho nariadenia (EÚ) 2017/367, a v novej prílohe 5, ktorá sa doplní do vykonávacieho nariadenia (EÚ) 2017/366.

         4.   POUŽÍVANIE MDC VARIABILNÉHO CLA

               (56)

               Ak je tovar právnych subjektov uvedených v novej prílohe VI, ktorá sa doplní do vykonávacieho nariadenia (EÚ) 2017/367, a v novej prílohe 5, ktorá sa doplní do vykonávacieho nariadenia Komisie (EÚ) 2017/366, dovezený za cenu CIF na hranici Únie rovnajúcu sa alebo vyššiu ako MDC variabilného cla, neplatí sa žiadne clo. Ak sa takéto dovozy uskutočnia za cenu nižšiu ako MDC variabilného cla, konečné clo by sa malo rovnať rozdielu medzi uplatniteľnou MDC variabilného cla a čistou frankocenou na hranici Únie pred preclením. V žiadnom prípade suma cla nesmie byť vyššia ako kombinované sadzby valorického cla stanovené v článku 1 ods. 2 vykonávacieho nariadenia (EÚ) 2017/367 a v článku 1 ods. 2 vykonávacieho nariadenia (EÚ) 2017/366. Ak sa dovozy uskutočňujú za cenu nižšiu ako MDC variabilného cla, podľa uvedeného bude splatná nižšia z hodnôt rozdielu medzi uplatniteľnou MDC variabilného cla a čistou frankocenou na hranici Únie pred preclením a kombinovanými sadzbami valorického cla stanovenými v článku 1 ods. 2 vykonávacieho nariadenia (EÚ) 2017/367 a v článku 1 ods. 2 vykonávacieho nariadenia (EÚ) 2017/366.

               (57)

               Vykonávacie rozhodnutie 2013/707/EÚ, ktorým sa potvrdzuje prijatie záväzku, naposledy zmenené vykonávacím rozhodnutím (EÚ) 2017/615, je potrebné zrušiť, pretože MDC variabilného cla nahradí súčasný záväzok. Zároveň je vhodné pokračovať v prešetrovaní týkajúcom sa dodržiavania cenového záväzku, ktoré Komisia vykonáva v súčasnosti, a keď to bude vhodné, začať nové prešetrovania týkajúce sa tovaru, ktorý bol prepustený do voľného obehu, kým ešte bol v platnosti cenový záväzok.

               (58)

               Po poskytnutí informácií niektoré strany žiadali, aby nová MDC bola uverejnená vopred, aby tak mali dostatok času pripraviť sa na túto zmenu. Keďže žiadna strana v tomto ohľade nepredložila žiadny časový údaj, Komisia usúdila, že dvojtýždňová lehota umožňuje v tomto ohľade dostatok času všetkým dotknutým stranám. Preto je vhodné stanoviť lehotu dvoch týždňov od uverejnenia do nadobudnutia účinnosti tohto nariadenia. Po opätovnom poskytnutí informácií CCCME uviedla, že MDC variabilného cla by mala nadobudnúť účinnosť bezodkladne. Komisia usúdila, že rozdiel medzi súčasnou MDC záväzku a novou MDC variabilného cla je podstatný. Spoločnosti preto potrebujú dva týždne na to, aby sa prispôsobili zmenám situácie na trhu. Komisia preto toto tvrdenie zamietla.

               (59)

               Výbor zriadený podľa článku 15 ods. 1 nariadenia (EÚ) 2016/1036 a článku 25 ods. 1 nariadenia (EÚ) 2016/37 nevydal stanovisko.

         PRIJALA TOTO NARIADENIE:
   Článok 1
   Vykonávacie nariadenie (EÚ) 2017/367 sa mení takto:

               1.

               Do článku 1 sa vkladá tento odsek 2a:
               „2a.   Výška konečného antidumpingového cla uplatniteľného na výrobky opísané v odseku 1, v súčasnosti patriace pod kódy TARIC uvedené v novom odseku 5 a vyrábané právnymi subjektmi uvedenými v prílohe VI, je rozdiel medzi minimálnymi dovoznými cenami stanovenými v nasledujúcom pododseku a čistou frankocenou na hranici Únie pred preclením, ak je táto nižšia ako minimálna dovozná cena. Ak sa čistá frankocena na hranici Únie rovná zodpovedajúcej minimálnej dovoznej cene stanovenej v ďalej uvedenej tabuľke alebo je vyššia, nevyberá sa žiadne clo. Výška cla nesmie byť v žiadnom prípade vyššia ako sadzba valorického cla stanovená v odseku 2. Uplatňovanie opatrení na spoločnosti uvedené v prílohe VI je podmienené predložením platnej obchodnej faktúry, ktorá musí obsahovať prvky stanovené v prílohe V, colným orgánom členských štátov.
               Na účely predchádzajúceho pododseku sa uplatňuje minimálna dovozná cena stanovená v ďalej uvedenej tabuľke. Ak sa na základe overenia po dovoze zistí, že čistá frankocena na hranici Únie skutočne zaplatená prvým nezávislým odberateľom v Únii (cena po dovoze) je podľa colného vyhlásenia nižšia ako čistá frankocena na hranici Únie pred preclením a cena po dovoze je nižšia ako minimálna dovozná cena, uplatňuje sa výška cla rovnajúca sa rozdielu medzi minimálnou dovoznou cenou stanovenou v ďalej uvedenej tabuľke a cenou po dovoze, pokiaľ výsledkom uplatnenia valorického cla uvedeného v odseku 2 plus ceny po dovoze nie je suma (cena skutočne zaplatená plus valorické clo), ktorá je nižšia ako minimálna dovozná cena stanovená v ďalej uvedenej tabuľke.
               Minimálna dovozná cena (ďalej len ‚MDC‘) sa bude každý štvrťrok pri každom zodpovedajúcom druhu výrobku znižovať podľa tejto tabuľky:

                           Obdobie uplatňovania MDC

                           MDC multikryštalických článkov (EUR/Watt)

                           MDC monokryštalických článkov (EUR/Watt)

                           MDC multikryštalických modulov (EUR/Watt)

                           MDC monokryštalických modulov (EUR/Watt)

                           Od 1. októbra 2017 do 31. decembra 2017

                           0,19

                           0,23

                           0,37

                           0,42

                           Od 1. januára 2018 do 31. marca 2018

                           0,19

                           0,22

                           0,34

                           0,39

                           Od 1. apríla 2018 do 30. júna 2018

                           0,19

                           0,22

                           0,32

                           0,37

                           Od 1. júla 2018

                           0,18

                           0,21

                           0,30

                           0,35

                     Právne subjekty, ktoré nie sú uvedené v odseku 2 ani v prílohe I, prílohe II alebo prílohe VI, podliehajú kombinovaným sadzbám valorického cla uplatniteľným na ‚všetky ostatné spoločnosti‘ podľa ustanovenia odseku 2.“

               2.

               Odsek 4 v článku 1 sa nahrádza takto:
               „4.   Ak akýkoľvek nový vyvážajúci výrobca v Čínskej ľudovej republike poskytne Komisii dostatočné dôkazy o tom, že:

                           —

                           od 1. júla 2011 do 30. júna 2012 (pôvodné obdobie prešetrovania) výrobok opísaný v odseku 1 do Únie nevyvážal,

                           —

                           nie je prepojený so žiadnym vývozcom ani výrobcom v Čínskej ľudovej republike, na ktorého sa vzťahujú antidumpingové opatrenia uložené týmto nariadením,

                           —

                           v skutočnosti vyvážal dotknutý výrobok do Únie po období prešetrovania, na ktorom sa opatrenia zakladajú, alebo vstúpil do neodvolateľného zmluvného záväzku vyvážať značné množstvo do Únie,

                     Komisia môže zmeniť prílohu I a prílohu VI doplnením tohto nového vyvážajúceho výrobcu.“

               3.

               Do článku 1 sa vkladá tento odsek 5:
               „5.   Fotovoltické moduly alebo panely na báze multikryštalického kremíka (nazývaného aj polykryštalický) v súčasnosti patria pod kódy TARIC 8541409051, 8541409052, 8541409053 a 8541409059. Multikryštalické moduly sú vyrobené z multikryštalických článkov.
               Fotovoltické moduly alebo panely na báze monokryštalického kremíka v súčasnosti patria pod kódy TARIC 8541409041, 8541409042, 8541409043 a 8541409049. Monokryštalické moduly sú vyrobené z monokryštalických článkov.
               Multikryštalické (nazývané aj polykryštalické) články typu používaného vo fotovoltických moduloch alebo paneloch na báze kryštalického kremíka s hrúbkou článkov nepresahujúcou 400 μm v súčasnosti patria pod kódy TARIC 8541409071, 8541409072, 8541409073 a 8541409079. Multikryštalické články sú vyrobené z multikryštalického kremíka (multi-Si) pozostávajúceho z malých kryštálov a majú dokonalý pravouhlý tvar.
               Monokryštalické články typu používaného vo fotovoltických moduloch alebo paneloch na báze kryštalického kremíka s hrúbkou článkov nepresahujúcou 400 μm v súčasnosti patria pod kódy TARIC 8541409061, 8541409062, 8541409063 a 8541409069. Monokryštalické články sú vyrobené z monokryštalického kremíka (mono-Si), jednoliateho kryštálu a majú všetky štyri rohy zrezané.“

               4.

               Článok 2 sa zrušuje.

               5.

               Článok 3 sa zrušuje.

         Článok 2
   Príloha k tomuto nariadeniu sa vkladá ako príloha VI k vykonávaciemu nariadeniu (EÚ) 2017/367.
   Článok 3
   Vykonávacie nariadenie Komisie (EÚ) 2017/366 sa mení takto:

               1.

               Do článku 1 sa vkladá tento odsek 2a:
               „2a.   Výška konečného vyrovnávacieho cla uplatniteľného na výrobok opísaný v odseku 1, v súčasnosti patriaci pod kódy TARIC uvedené v novom odseku 4 a vyrábaný právnymi subjektmi uvedenými v prílohe 5, je rozdiel medzi minimálnymi dovoznými cenami stanovenými v nasledujúcom pododseku a čistou frankocenou na hranici Únie pred preclením, ak je táto nižšia ako minimálna dovozná cena. Ak sa čistá frankocena na hranici Únie rovná zodpovedajúcej minimálnej dovoznej cene stanovenej v ďalej uvedenej tabuľke alebo je vyššia, nevyberá sa žiadne clo. Výška cla nesmie byť v žiadnom prípade vyššia ako sadzba valorického cla stanovená v odseku 2. Uplatňovanie opatrení na spoločnosti uvedené v prílohe 5 je podmienené predložením platnej obchodnej faktúry, ktorá musí obsahovať prvky stanovené v prílohe 4, colným orgánom členských štátov.
               Na účely predchádzajúceho pododseku sa uplatňuje minimálna dovozná cena stanovená v ďalej uvedenej tabuľke. Ak sa na základe overenia po dovoze zistí, že čistá frankocena na hranici Únie skutočne zaplatená prvým nezávislým odberateľom v Únii (cena po dovoze) je podľa colného vyhlásenia nižšia ako čistá frankocena na hranici Únie pred preclením a cena po dovoze je nižšia ako minimálna dovozná cena, uplatňuje sa výška cla rovnajúca sa rozdielu medzi minimálnou dovoznou cenou stanovenou v ďalej uvedenej tabuľke a cenou po dovoze, pokiaľ výsledkom uplatnenia valorického cla uvedeného v odseku 2 plus ceny po dovoze nie je suma (cena skutočne zaplatená plus valorické clo), ktorá je nižšia ako minimálna dovozná cena stanovená v ďalej uvedenej tabuľke.
               Minimálna dovozná cena (ďalej len 'MDC') sa bude každý štvrťrok pri každom zodpovedajúcom druhu výrobku takto znižovať:

                           Obdobie uplatňovania MDC

                           MDC multikryštalických článkov (EUR/Watt)

                           MDC monokryštalických článkov (EUR/Watt)

                           MDC multikryštalických modulov (EUR/Watt)

                           MDC monokryštalických modulov (EUR/Watt)

                           Od 1. októbra 2017 do 31. decembra 2017

                           0,19

                           0,23

                           0,37

                           0,42

                           Od 1. januára 2018 do 31. marca 2018

                           0,19

                           0,22

                           0,34

                           0,39

                           Od 1. apríla 2018 do 30. júna 2018

                           0,19

                           0,22

                           0,32

                           0,37

                           Od 1. júla 2018

                           0,18

                           0,21

                           0,30

                           0,35

                     Právne subjekty, ktoré nie sú uvedené v odseku 2 ani v prílohe 1 alebo prílohe 5, podliehajú kombinovaným sadzbám valorického cla uplatniteľným na 'všetky ostatné spoločnosti' podľa odseku 2.“

               2.

               Do článku 1 sa vkladá tento odsek 4:
               „4.   Fotovoltické moduly alebo panely na báze multikryštalického kremíka (nazývaného aj polykryštalický) v súčasnosti patria pod kódy TARIC 8541409051, 8541409052, 8541409053 a 8541409059. Multikryštalické moduly sú vyrobené z multikryštalických článkov.
               Fotovoltické moduly alebo panely na báze monokryštalického kremíka v súčasnosti patria pod kódy TARIC 8541409041, 8541409042, 8541409043 a 8541409049. Monokryštalické moduly sú vyrobené z monokryštalických článkov.
               Multikryštalické (nazývané aj polykryštalické) články typu používaného vo fotovoltických moduloch alebo paneloch na báze kryštalického kremíka s hrúbkou článkov nepresahujúcou 400 μm v súčasnosti patria pod kódy TARIC 8541409071, 8541409072, 8541409073 a 8541409079. Multikryštalické články sú vyrobené z multikryštalického kremíka (multi-Si) pozostávajúceho z malých kryštálov a majú dokonalý pravouhlý tvar.
               Monokryštalické články typu používaného vo fotovoltických moduloch alebo paneloch na báze kryštalického kremíka s hrúbkou článkov nepresahujúcou 400 μm v súčasnosti patria pod kódy TARIC 8541409061, 8541409062, 8541409063 a 8541409069. Monokryštalické články sú vyrobené z monokryštalického kremíka (mono-Si), jednoliateho kryštálu a majú všetky štyri rohy zrezané.“

               3.

               Článok 2 sa zrušuje.

               4.

               Článok 3 sa zrušuje.

         Článok 4
   Príloha k tomuto nariadeniu sa vkladá ako príloha 5 k vykonávaciemu nariadeniu (EÚ) 2017/366.
   Článok 5
   Vykonávacie rozhodnutie 2013/707/EÚ a vykonávacie rozhodnutie (EÚ) 2017/615 sa týmto zrušujú.
   Článok 6
   Toto nariadenie nadobúda účinnosť 15 dní po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. septembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Ú. v. EÚ L 176, 30.6.2016, s. 55.

      (3)  Vykonávacie nariadenie Rady (EÚ) č. 1238/2013 z 2. decembra 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky (Ú. v. EÚ L 325, 5.12.2013, s. 1).

      (4)  Vykonávacie nariadenie Rady (EÚ) č. 1239/2013 z 2. decembra 2013, ktorým sa ukladá konečné vyrovnávacie clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky (Ú. v. EÚ L 325, 5.12.2013, s. 66).

      (5)  Rozhodnutie Komisie 2013/423/EÚ z 2. augusta 2013, ktorým sa prijíma záväzok ponúknutý v súvislosti s antidumpingovým konaním týkajúcim sa dovozu fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky (Ú. v. EÚ L 209, 3.8.2013, s. 26).

      (6)  Vykonávacie rozhodnutie Komisie 2013/707/EÚ zo 4. decembra 2013, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení (Ú. v. EÚ L 325, 5.12.2013, s. 214).

      (7)  Vykonávacie rozhodnutie Komisie 2014/657/EÚ z 10. septembra 2014, ktorým sa prijíma návrh skupiny vyvážajúcich výrobcov a Čínskej obchodnej komory pre dovoz a vývoz strojov a elektronických výrobkov, pokiaľ ide o objasnenie týkajúce sa plnenia záväzku uvedeného vo vykonávacom rozhodnutí 2013/707/EÚ (Ú. v. EÚ L 270, 11.9.2014, s. 6).

      (8)  Vykonávacie nariadenia Komisie (EÚ) 2015/866 (Ú. v. EÚ L 139, 5.6.2015, s. 30); (EÚ) 2015/1403 (Ú. v. EÚ L 218, 19.8.2015, s. 1); (EÚ) 2015/2018 (Ú. v. EÚ L 295, 12.11.2015, s. 23); (EÚ) 2016/115 (Ú. v. EÚ L 23, 29.1.2016, s. 47); (EÚ) 2016/1045 (Ú. v. EÚ L 170, 29.6.2016, s. 5); (EÚ) 2016/1382 (Ú. v. EÚ L 222, 17.8.2016, s. 10); (EÚ) 2016/1402 (Ú. v. EÚ L 228, 23.8.2016, s. 16); (EÚ) 2016/1998 (Ú. v. EÚ L 308, 16.11.2016, s. 8); (EÚ) 2016/2146 (Ú. v. EÚ L 333, 8.12.2016, s. 4); (EÚ) 2017/454 (Ú. v. EÚ L 71, 16.3.2017, s. 5); (EÚ) 2017/941 (Ú. v. EÚ L 142, 2.6.2017, s. 43), ktorými sa odvoláva prijatie záväzku viacerých vyvážajúcich výrobcov.

      (9)  Vykonávacie nariadenie Komisie (EÚ) 2016/12 zo 6. januára 2016, ktorým sa ukončuje čiastočné priebežné preskúmanie antidumpingových a vyrovnávacích opatrení uplatňovaných na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky (Ú. v. EÚ L 4, 7.1.2016, s. 1).

      (10)  Vykonávacie nariadenie Komisie (EÚ) 2016/185 z 11. februára 2016, ktorým sa rozširuje konečné antidumpingové clo uložené nariadením Rady (EÚ) č. 1238/2013 o dovoze fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a na Taiwane (Ú. v. EÚ L 37, 12.2.2016, s. 76).

      (11)  Vykonávacie nariadenie Komisie (EÚ) 2016/184 z 11. februára 2016, ktorým sa rozširuje konečné vyrovnávacie clo uložené vykonávacím nariadením Rady (EÚ) č. 1239/2013 o dovoze fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu bez ohľadu na to, či majú alebo nemajú deklarovaný pôvod v Malajzii a na Taiwane (Ú. v. EÚ L 37, 12.2.2016, s. 56).

      (12)  Vykonávacie nariadenie Komisie (EÚ) 2017/367 z 1. marca 2017, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky a ktorým sa ukončuje čiastočné priebežné revízne prešetrovanie podľa článku 11 ods. 3 nariadenia (EÚ) 2016/1036 (Ú. v. EÚ L 56, 3.3.2017, s. 131).

      (13)  Vykonávacie nariadenie Komisie (EÚ) 2017/366 z 1. marca 2017, ktorým sa po revíznom prešetrovaní pred uplynutím platnosti podľa článku 18 ods. 2 nariadenia Európskeho parlamentu a Rady (EÚ) 2016/1037 ukladajú konečné vyrovnávacie clá na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky a ktorým sa ukončuje čiastočné priebežné revízne prešetrovanie podľa článku 19 ods. 3 nariadenia (EÚ) 2016/1037 (Ú. v. EÚ L 56, 3.3.2017, s. 1).

      (14)  Vykonávacie rozhodnutie Komisie (EÚ) 2017/615 z 30. marca 2017, ktorým sa prijíma návrh skupiny vyvážajúcich výrobcov a Čínskej obchodnej komory pre dovoz a vývoz strojov a elektronických výrobkov týkajúci sa plnenia záväzku uvedeného vo vykonávacom rozhodnutí 2013/707/EÚ (Ú. v. EÚ L 86, 31.3.2017, s. 14).

      (15)  Oznámenie o začatí čiastočného priebežného revízneho prešetrovania antidumpingových a vyrovnávacích opatrení uplatniteľných na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky (Ú. v. EÚ C 67, 3.3.2017, s. 16).

      (16)  Pozri odôvodnenia 256, 336, 364 a 369 vykonávacieho nariadenia (EÚ) 2017/367.

      (17)  Pozri poznámku pod čiarou č. 8.

      (18)  Pozri odôvodnenia 253, 336 a 369 vykonávacieho nariadenia (EÚ) 2017/367.

      (19)  O oprávnenosti pozri oddiel 3 tohto nariadenia.

      (20)  Prepočítané podľa priemerného mesačného výmenného kurzu ECB z USD na EUR.

      (21)  Pozri odôvodnenia 3 až 9 rozhodnutia 2013/423/EÚ.

      (22)  Pozri odôvodnenia 256, 336 a 370 vykonávacieho nariadenia (EÚ) 2017/367.

      (23)  Napríklad priemerné spotové ceny uvádzané v indexe PV Insights v 2. štvrťroku 2017 boli 0,3 EUR/W za multimoduly a 0,35 EUR/W za monomoduly; 0,18 EUR/W za multičlánky a 0,21 EUR/W za monočlánky. Všetky ceny boli prepočítané z USD na EUR výmenným kurzom ECB uplatniteľným v každom príslušnom mesiaci. Toto sa porovnáva so súčasnou minimálnou cenou nespôsobujúcou ujmu stanovenou v rámci cenového záväzku pre články (0,23 EUR/W) a moduly (0,46 EUR/W).

      (24)  International Technology Roadmap for Photovoltaic (ITRPV): Výsledky za rok 2017, ôsme vydanie, marec 2017, s. 6.

      (25)  International Technology Roadmap for Photovoltaic (ITRPV): Výsledky za rok 2017, ôsme vydanie, marec 2017, s. 44.

      (26)  Celosvetové kumulatívne dodávky sú vo všeobecnosti ekvivalentné s celosvetovým kumulatívnym dopytom. Prvými sa meria množstvo modulov predaných výrobcami, druhými sa meria množstvo modulov, ktoré boli namontované používateľmi a začali vyrábať energiu. Po určitom čase by sa mali obe zhodovať až na malé percento modulov, ktoré sa poškodili pri preprave.

      (27)  Celosvetové kumulatívne dodávky sú vo všeobecnosti ekvivalentné s celosvetovým kumulatívnym dopytom. Prvými sa meria množstvo modulov predaných výrobcami; druhými sa meria množstvo modulov, ktoré boli namontované používateľmi a začali vyrábať energiu. Po určitom čase by sa mali obe zhodovať až na malé percento modulov, ktoré sa poškodili pri preprave.

      (28)  Pozri odôvodnenie 19.

      (29)  Priemerné ceny zverejnené PV Insights v prvom štvrťroku 2017 za každý typ výrobku.

      (30)  Bloomberg New Energy Finance, Q1 2017 Global PV Market Outlook, s. 14 a Bloomberg New Energy Finance, May 2017 PV Index Supply, Shipments and Prices, s. 12.

      (31)  Pozri odôvodnenia 256, 336 a 370 vykonávacieho nariadenia (EÚ) 2017/367.

      (32)  Pozri odôvodnenia 3 až 9 rozhodnutia 2013/423/EÚ.

      (33)  Pozri odôvodnenie 41 vykonávacieho nariadenia (EÚ) 2016/12.

      (34)  Pozri odôvodnenia 19 a 34, pokiaľ ide o metodiku rozdelenia MDC záväzku medzi multivýrobky a monovýrobky.

      (35)  Hypotetická úprava na účely skoršieho uplatnenia, ako je vysvetlené v odôvodnení 42.

      PRÍLOHA
      Príloha VI k vykonávaciemu nariadeniu (EÚ) 2017/367 a príloha 5 k vykonávaciemu nariadeniu (EÚ) 2017/366 (právne subjekty, na ktoré sa uplatňuje MDC variabilného cla):

                     „Názov spoločnosti

                     Doplnkový kód TARIC

                     Changzhou Trina Solar Energy Co. Ltd
                     Trina Solar (Changzhou) Science & Technology Co. Ltd
                     Changzhou Youze Technology Co. Ltd
                     Trina Solar Energy (Shanghai) Co. Ltd
                     Yancheng Trina Solar Energy Technology Co. Ltd
                     spolu s ich prepojenými podnikmi v Európskej únii

                     B791

                     Delsolar (Wujiang) Ltd

                     B792

                     JingAo Solar Co. Ltd
                     Shanghai JA Solar Technology Co. Ltd
                     JA Solar Technology Yangzhou Co. Ltd
                     Hefei JA Solar Technology Co. Ltd
                     Shanghai JA Solar PV Technology Co. Ltd
                     spolu s ich prepojeným podnikom v Únii

                     B794

                     Wuxi Suntech Power Co. Ltd
                     Suntech Power Co. Ltd
                     Wuxi Sunshine Power Co. Ltd
                     Luoyang Suntech Power Co. Ltd
                     Zhenjiang Rietech New Energy Science Technology Co. Ltd
                     Zhenjiang Ren De New Energy Science Technology Co. Ltd
                     spolu s ich prepojenými podnikmi v Únii

                     B796

                     Yingli Energy (China) Co. Ltd
                     Baoding Tianwei Yingli New Energy Resources Co. Ltd
                     Hainan Yingli New Energy Resources Co. Ltd
                     Hengshui Yingli New Energy Resources Co. Ltd
                     Tianjin Yingli New Energy Resources Co. Ltd
                     Lixian Yingli New Energy Resources Co. Ltd
                     Baoding Jiasheng Photovoltaic Technology Co. Ltd
                     Beijing Tianneng Yingli New Energy Resources Co. Ltd
                     Yingli Energy (Beijing) Co. Ltd

                     B797

                     Jiangsu Aide Solar Energy Technology Co. Ltd

                     B798

                     Anhui Chaoqun Power Co. Ltd

                     B800

                     Anji DaSol Solar Energy Science & Technology Co. Ltd

                     B802

                     Anhui Schutten Solar Energy Co. Ltd
                     Quanjiao Jingkun Trade Co. Ltd

                     B801

                     Anhui Titan PV Co. Ltd

                     B803

                     Xi'an SunOasis (Prime) Company Limited
                     TBEA SOLAR CO. LTD
                     XINJIANG SANG'O SOLAR EQUIPMENT

                     B804

                     Changzhou NESL Solartech Co. Ltd

                     B806

                     Changzhou Shangyou Lianyi Electronic Co. Ltd

                     B807

                     ChangZhou EGing Photovoltaic Technology Co. Ltd

                     B811

                     CIXI CITY RIXING ELECTRONICS CO. LTD
                     ANHUI RINENG ZHONGTIAN SEMICONDUCTOR DEVELOPMENT CO. LTD
                     HUOSHAN KEBO ENERGY & TECHNOLOGY CO. LTD

                     B812

                     CNPV Dongying Solar Power Co. Ltd

                     B813

                     CSG PVtech Co. Ltd

                     B814

                     China Sunergy (Nanjing) Co. Ltd
                     CEEG Nanjing Renewable Energy Co. Ltd
                     CEEG (Shanghai) Solar Science Technology Co. Ltd
                     China Sunergy (Yangzhou) Co. Ltd
                     China Sunergy (Shanghai) Co. Ltd

                     B809

                     Dongfang Electric (Yixing) MAGI Solar Power Technology Co. Ltd

                     B816

                     EOPLLY New Energy Technology Co. Ltd
                     SHANGHAI EBEST SOLAR ENERGY TECHNOLOGY CO. LTD
                     JIANGSU EOPLLY IMPORT & EXPORT CO. LTD

                     B817

                     Zheijiang Era Solar Co. Ltd

                     B818

                     GD Solar Co. Ltd

                     B820

                     Greenway Solar-Tech (Shanghai) Co. Ltd
                     Greenway Solar-Tech (Huaian) Co. Ltd

                     B821

                     Guodian Jintech Solar Energy Co. Ltd

                     B822

                     Hangzhou Bluesun New Material Co. Ltd

                     B824

                     Hanwha SolarOne (Qidong) Co. Ltd

                     B826

                     Hengdian Group DMEGC Magnetics Co. Ltd

                     B827

                     HENGJI PV-TECH ENERGY CO. LTD

                     B828

                     Himin Clean Energy Holdings Co. Ltd

                     B829

                     Jetion Solar (China) Co. Ltd
                     Junfeng Solar (Jiangsu) Co. Ltd
                     Jetion Solar (Jiangyin) Co. Ltd
                     spolu s ich prepojeným podnikom v Únii

                     B830

                     Jiangsu Green Power PV Co. Ltd

                     B831

                     Jiangsu Hosun Solar Power Co. Ltd

                     B832

                     Jiangsu Jiasheng Photovoltaic Technology Co. Ltd

                     B833

                     Jiangsu Runda PV Co. Ltd

                     B834

                     Jiangsu Sainty Photovoltaic Systems Co. Ltd
                     Jiangsu Sainty Machinery Imp. And Exp. Corp. Ltd

                     B835

                     Jiangsu Shunfeng Photovoltaic Technology Co. Ltd
                     Changzhou Shunfeng Photovoltaic Materials Co. Ltd
                     Jiangsu Shunfeng Photovoltaic Electronic Power Co. Ltd

                     B837

                     Jiangsu Sinski PV Co. Ltd

                     B838

                     Jiangsu Sunlink PV Technology Co. Ltd

                     B839

                     Jiangsu Zhongchao Solar Technology Co. Ltd

                     B840

                     Jiangxi Risun Solar Energy Co. Ltd

                     B841

                     Jiangyin Hareon Power Co. Ltd
                     Hareon Solar Technology Co. Ltd
                     Taicang Hareon Solar Co. Ltd
                     Hefei Hareon Solar Technology Co. Ltd
                     Jiangyin Xinhui Solar Energy Co. Ltd
                     Altusvia Energy (Taicang) Co. Ltd
                     spolu s ich prepojeným podnikom v Únii

                     B842

                     Jiangxi LDK Solar Hi-Tech Co. Ltd
                     LDK Solar Hi-Tech (Nanchang) Co. Ltd
                     LDK Solar Hi-Tech (Suzhou) Co. Ltd

                     B793

                     Jiangyin Shine Science and Technology Co. Ltd

                     B843

                     Jinzhou Yangguang Energy Co. Ltd
                     Jinzhou Huachang Photovoltaic Technology Co. Ltd
                     Jinzhou Jinmao Photovoltaic Technology Co. Ltd
                     Jinzhou Rixin Silicon Materials Co. Ltd
                     Jinzhou Youhua Silicon Materials Co. Ltd

                     B795

                     Jinko Solar Co. Ltd
                     Jinko Solar Import and Export Co. Ltd
                     ZHEJIANG JINKO SOLAR CO. LTD
                     ZHEJIANG JINKO SOLAR TRADING CO. LTD
                     spolu s ich prepojenými podnikmi v Únii

                     B845

                     Juli New Energy Co. Ltd

                     B846

                     Jumao Photonic (Xiamen) Co. Ltd

                     B847

                     King-PV Technology Co. Ltd

                     B848

                     Kinve Solar Power Co. Ltd (Maanshan)

                     B849

                     GCL System Integration Technology Co. Ltd
                     Konca Solar Cell Co. Ltd
                     Suzhou GCL Photovoltaic Technology Co. Ltd
                     Jiangsu GCL Silicon Material Technology Development Co. Ltd
                     Jiangsu Zhongneng Polysilicon Technology Development Co. Ltd
                     GCL-Poly (Suzhou) Energy Limited
                     GCL-Poly Solar Power System Integration (Taicang) Co. Ltd
                     GCL SOLAR POWER (SUZHOU) LIMITED
                     GCL Solar System (Shuzhou) Limited

                     B850

                     Lightway Green New Energy Co. Ltd
                     Lightway Green New Energy(Zhuozhou) Co. Ltd

                     B851

                     Motech (Suzhou) Renewable Energy Co. Ltd

                     B852

                     Nanjing Daqo New Energy Co. Ltd

                     B853

                     NICE SUN PV CO. LTD
                     LEVO SOLAR TECHNOLOGY CO. LTD

                     B854

                     Ningbo Jinshi Solar Electrical Science & Technology Co. Ltd

                     B857

                     Ningbo Komaes Solar Technology Co. Ltd

                     B858

                     Ningbo South New Energy Technology Co. Ltd

                     B861

                     Ningbo Sunbe Electric Ind Co. Ltd

                     B862

                     Ningbo Ulica Solar Science & Technology Co. Ltd

                     B863

                     Perfectenergy (Shanghai) Co. Ltd

                     B864

                     Perlight Solar Co. Ltd

                     B865

                     Sumec Hardware & Tools Co. Ltd
                     Phono Solar Technology Co. Ltd

                     B866

                     Risen Energy Co., Ltd
                     spolu s jej prepojeným podnikom v Únii

                     B868

                     SHANGHAI ALEX SOLAR ENERGY SCIENCE & TECHNOLOGY CO. LTD
                     SHANGHAI ALEX NEW ENERGY CO. LTD

                     B870

                     Shanghai BYD Co. Ltd
                     BYD (Shangluo) Industrial Co. Ltd

                     B871

                     Shanghai Chaori Solar Energy Science & Technology Co. Ltd

                     B872

                     Propsolar (Zhejiang) New Energy Technology Co. Ltd
                     Shanghai Propsolar New Energy Co. Ltd

                     B873

                     SHANGHAI SHANGHONG ENERGY TECHNOLOGY CO. LTD

                     B874

                     SHANGHAI SOLAR ENERGY S&T CO. LTD
                     Shanghai Shenzhou New Energy Development Co. Ltd
                     Lianyungang Shenzhou New Energy Co. Ltd

                     B875

                     Shanghai ST Solar Co. Ltd
                     Jiangsu ST Solar Co. Ltd

                     B876

                     Shenzhen Sacred Industry Co. Ltd

                     B878

                     Sopray Energy Co. Ltd
                     Shanghai Sopray New Energy Co. Ltd

                     B881

                     SUN EARTH SOLAR POWER CO. LTD
                     NINGBO SUN EARTH SOLAR POWER CO. LTD
                     Ningbo Sun Earth Solar Energy Co. Ltd

                     B882

                     SUZHOU SHENGLONG PV-TECH CO. LTD

                     B883

                     TDG Holding Co. Ltd

                     B884

                     Tianwei New Energy Holdings Co. Ltd
                     Tianwei New Energy (Chengdu) PV Module Co. Ltd
                     Tianwei New Energy (Yangzhou) Co. Ltd

                     B885

                     Wenzhou Jingri Electrical and Mechanical Co. Ltd

                     B886

                     Shanghai Topsolar Green Energy Co. Ltd

                     B877

                     Shenzhen Sungold Solar Co. Ltd

                     B879

                     Wuhu Zhongfu PV Co. Ltd

                     B889

                     Wuxi Shangpin Solar Energy Science and Technology Co. Ltd

                     B891

                     Wuxi Solar Innova PV Co. Ltd

                     B892

                     Wuxi Taichang Electronic Co. Ltd
                     China Machinery Engineering Wuxi Co.Ltd
                     Wuxi Taichen Machinery & Equipment Co. Ltd

                     B893

                     Xi'an Huanghe Photovoltaic Technology Co. Ltd
                     State-run Huanghe Machine-Building Factory Import and Export Corporation
                     Shanghai Huanghe Fengjia Photovoltaic Technology Co. Ltd

                     B896

                     Xi'an LONGi Silicon Materials Corp.
                     Wuxi LONGi Silicon Materials Co. Ltd

                     B897

                     LERRI Solar Technology (Zhejiang) Co. Ltd
                     spolu s jej prepojeným podnikom v Únii

                     B898

                     Yuhuan Sinosola Science & Technology Co. Ltd

                     B900

                     Zhangjiagang City SEG PV Co. Ltd

                     B902

                     Zhejiang Fengsheng Electrical Co. Ltd

                     B903

                     Zhejiang Global Photovoltaic Technology Co. Ltd

                     B904

                     Zhejiang Heda Solar Technology Co. Ltd

                     B905

                     Zhejiang Jiutai New Energy Co. Ltd
                     Zhejiang Topoint Photovoltaic Co. Ltd

                     B906

                     Zhejiang Kingdom Solar Energy Technic Co. Ltd

                     B907

                     Zhejiang Koly Energy Co. Ltd

                     B908

                     Zhejiang Mega Solar Energy Co. Ltd
                     Zhejiang Fortune Photovoltaic Co. Ltd

                     B910

                     Zhejiang Shuqimeng Photovoltaic Technology Co. Ltd

                     B911

                     Zhejiang Shinew Photoelectronic Technology Co. Ltd

                     B912

                     Zhejiang Sunflower Light Energy Science & Technology Limited Liability Company
                     Zhejiang Yauchong Light Energy Science & Technology Co. Ltd

                     B914

                     Zhejiang Sunrupu New Energy Co. Ltd

                     B915

                     Zhejiang Tianming Solar Technology Co. Ltd

                     B916

                     Zhejiang Trunsun Solar Co. Ltd
                     Zhejiang Beyondsun PV Co. Ltd

                     B917

                     Zhejiang Wanxiang Solar Co. Ltd
                     WANXIANG IMPORT & EXPORT CO LTD

                     B918

                     ZHEJIANG YUANZHONG SOLAR CO. LTD

                     B920

                     Zhongli Talesun Solar Co. Ltd
                     spolu s jej prepojeným podnikom v Únii

                     B922 “


title: Vykonávacie nariadenie Komisie (EÚ) 2015/2076 z 18. novembra 2015, ktorým sa otvárajú dovozné colné kvóty Únie na čerstvé a mrazené bravčové mäso s pôvodom na Ukrajine a ktorým sa stanovuje ich správa

text:
               19.11.2015

               SK

               Úradný vestník Európskej únie

               L 302/51

         VYKONÁVACIE NARIADENIE KOMISIE (EÚ) 2015/2076
   z 18. novembra 2015,
   ktorým sa otvárajú dovozné colné kvóty Únie na čerstvé a mrazené bravčové mäso s pôvodom na Ukrajine a ktorým sa stanovuje ich správa
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a), c) a d),
   keďže:

               (1)

               Rozhodnutím Rady 2014/668/EÚ (2) Rada schválila podpis v mene Európskej únie a predbežné vykonávanie Dohody o pridružení medzi Európskou úniou a jej členskými štátmi na jednej strane a Ukrajinou na strane druhej (ďalej len „dohoda“). V dohode sa stanovuje odstránenie ciel na dovoz tovaru s pôvodom na Ukrajine v súlade s jej prílohou I-A ku kapitole I. V dodatku k uvedenej prílohe I-A sa stanovujú dovozné colné kvóty na bravčové mäso.

               (2)

               Až do nadobudnutia platnosti uvedenej dohody sú v súlade s nariadením Európskeho parlamentu a Rady (EÚ) č. 374/2014 (3) dovozné colné kvóty na bravčové mäso na roky 2014 a 2015 otvorené a spravované v súlade s vykonávacím nariadením Komisie (EÚ) č. 414/2014 (4).

               (3)

               Dohoda sa bude predbežne uplatňovať od 1. januára 2016. Preto je potrebné na obdobie od 1. januára 2016 otvoriť obdobia ročnej dovoznej colnej kvóty. S cieľom pripísať náležitý význam požiadavkám na zásobovanie existujúceho a vytvárajúceho sa výrobného, spracovateľského a spotrebiteľského trhu v sektore bravčového mäsa v Únii z hľadiska konkurencieschopnosti, istoty a kontinuity dodávok, ako aj potrebe udržiavať rovnováhu daného trhu, je vhodné, aby Komisia spravovala uvedené kvóty v súlade s článkom 184 ods. 2 písm. b) nariadenia (EÚ) č. 1308/2013.

               (4)

               V článku 6 ods. 3 nariadenia Komisie (ES) č. 1301/2006 (5) sa stanovuje, že v nariadeniach Komisie upravujúcich danú dovoznú colnú kvótu sa môže stanoviť uplatnenie systému, podľa ktorého sa kvóty spravujú prostredníctvom udelenia dovozných práv ako prvého kroku a vydaním dovozných licencií ako druhého kroku. Takýto systém by hospodárskym subjektom, ktoré získali dovozné práva, umožnil rozhodnúť sa počas obdobia kvóty a na základe ich aktuálnych obchodných tokov, kedy budú chcieť požiadať o dovozné licencie.

               (5)

               Nariadením Komisie (ES) č. 376/2008 (6) sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky. Uvedené nariadenie by sa malo uplatňovať na dovozné licencie vydávané podľa tohto nariadenia, okrem prípadov, v ktorých je vhodné uplatniť výnimky.

               (6)

               Okrem toho by sa ustanovenia nariadenia (ES) č. 1301/2006, ktoré sa týkajú žiadostí o dovozné práva, postavenia žiadateľov a vydávania dovozných licencií, mali uplatňovať na dovozné licencie vydávané podľa tohto nariadenia bez toho, aby boli dotknuté dodatočné podmienky stanovené v tomto nariadení.

               (7)

               Na zabezpečenie riadnej správy colných kvót by sa mala v čase predloženia žiadosti o dovozné práva a v čase vydania dovoznej licencie zložiť zábezpeka.

               (8)

               Hospodárske subjekty by mali mať povinnosť požiadať o dovozné licencie pre všetky pridelené dovozné práva dodržiavajúc povinnosť uvedenú v článku 23 ods. 1 delegovaného nariadenia Komisie (EÚ) č. 907/2014 (7).

               (9)

               Vykonávacím nariadením Komisie (EÚ) č. 1001/2013 (8) sa nahradili niektoré číselné znaky KN v prílohe I k nariadeniu Rady (EHS) č. 2658/87 (9) novými číselnými znakmi KN, ktoré sú odlišné od číselných znakov KN uvedených v dodatku k prílohe I-A ku kapitole I dohody. Nové číselné znaky KN by sa preto mali zohľadniť v prílohe I k tomuto nariadeniu.

               (10)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Otvorenie a správa colných kvót
   1.   Týmto nariadením sa od roku 2016 otvárajú a spravujú ročné dovozné colné kvóty na výrobky uvedené v prílohe I, a to na obdobie od 1. januára do 31. decembra.
   2.   Množstvo výrobkov, na ktoré sa vzťahujú kvóty uvedené v odseku 1, uplatniteľná colná sadzba, ako aj poradové čísla sú stanovené v prílohe I.
   3.   Dovozná colná kvóta uvedená v odseku 1 sa spravuje v súlade s metódou uvedenou v článku 184 ods. 2 písm. b) nariadenia (EÚ) č. 1308/2013 a prostredníctvom udelenia dovozných práv ako prvého kroku a vydania dovozných licencií ako druhého kroku.
   4.   Pokiaľ sa v tomto nariadení nestanovuje inak, uplatňujú sa nariadenia (ES) č. 1301/2006 a (ES) č. 376/2008.
   Článok 2
   Obdobia dovoznej colnej kvóty
   Množstvo výrobkov stanovené pre ročnú dovoznú colnú kvótu a pre každé poradové číslo uvedené v prílohe I sa rozdelí na štyri čiastkové obdobia takto:

               a)

               25 % od 1. januára do 31. marca;

               b)

               25 % od 1. apríla do 30. júna;

               c)

               25 % od 1. júla do 30. septembra;

               d)

               25 % od 1. októbra do 31. decembra.

         Článok 3
   Žiadosti o dovozné práva a pridelenie dovozných práv
   1.   Žiadosti o dovozné práva sa podávajú počas prvých siedmich dní mesiaca, ktorý predchádza každému z čiastkových období uvedených v článku 2.
   2.   Pri predložení žiadosti o dovozné práva sa zloží zábezpeka vo výške 20 EUR na 100 kilogramov.
   3.   Žiadatelia o dovozné práva musia pri predložení svojej prvej žiadosti na daný rok kvóty predložiť dôkaz o tom, že doviezli určité množstvo výrobkov z bravčového mäsa, ktoré patria pod číselné znaky KN 0203, alebo že toto množstvo bolo dovezené v ich mene v zmysle príslušných colných predpisov (ďalej len „referenčné množstvo“). Tento dôkaz sa vzťahuje na 12-mesačné obdobie, ktoré uplynie jeden mesiac pred podaním ich prvej žiadosti. Spoločnosť vytvorená fúziou spoločností, z ktorých každá doviezla referenčné množstvo, môže na účely žiadosti tieto referenčné množstvá sčítať.
   4.   Celkové množstvo výrobkov, na ktoré sa žiadosť o dovozné práva predložená v jednom z čiastkových období uvedených v článku 2 vzťahuje, nesmie presiahnuť 25 % referenčného množstva žiadateľa. Príslušný orgán zamietne žiadosti, ktoré nespĺňajú toto pravidlo.
   5.   Členské štáty oznamujú Komisii do 14. dňa mesiaca, v ktorom sa žiadosti predkladajú, celkové množstvá (vrátane nulových priznaní), ktoré sú predmetom všetkých žiadostí, vyjadrené v kilogramoch hmotnosti výrobku, pričom sa rozčlenia podľa poradového čísla.
   6.   Dovozné práva sa udeľujú od 23. dňa mesiaca, v ktorom sa žiadosti predkladajú, najneskôr však do posledného dňa uvedeného mesiaca.
   7.   Ak sa v dôsledku alokačného koeficientu uvedeného v článku 7 ods. 2 nariadenia (ES) č. 1301/2006 udelí menej dovozných práv, než je počet, o ktorý sa žiadalo, zábezpeka zložená v súlade s článkom 3 ods. 2 tohto nariadenia sa bezodkladne uvoľní v príslušnom pomere.
   8.   Dovozné práva sú platné od prvého dňa čiastkového obdobia, na ktoré sa predložila žiadosť, do 31. decembra každého obdobia dovoznej colnej kvóty. Dovozné práva sú neprenosné.
   Článok 4
   Žiadosti o dovozné licencie a udelenie dovozných licencií
   1.   Množstvá, ktoré boli pridelené v rámci dovozných colných kvót uvedených v článku 1 ods. 1, sa môžu prepustiť do voľného obehu po predložení dovoznej licencie.
   2.   Žiadosti o dovozné licencie musia pokrývať celkové množstvo pridelených dovozných práv. Povinnosť uvedená v článku 23 ods. 1 delegovaného nariadenia Komisie (EÚ) č. 907/2014 sa musí dodržať.
   3.   Žiadosti o dovozné licencie sa môžu podávať len v členskom štáte, v ktorom žiadateľ požiadal o dovozné práva a získal ich v rámci kvót uvedených v článku 1 ods. 1
   4.   Pri predkladaní žiadosti o dovoznú licenciu musí hospodársky subjekt zložiť zábezpeku vo výške 50 EUR na 100 kilogramov. Každé vydanie dovoznej licencie vedie k zodpovedajúcemu zníženiu získaných dovozných práv a zábezpeka zložená za dovozné práva sa bezodkladne uvoľní v príslušnom pomere.
   5.   Dovozné licencie sa vydávajú na žiadosť a v mene hospodárskeho subjektu, ktorý získal dovozné práva.
   6.   Žiadosti o dovozné licencie sa môžu vzťahovať len na jedno poradové číslo. Môžu sa týkať viacerých výrobkov patriacich pod rôzne číselné znaky KN. V takomto prípade sa všetky číselné znaky KN uvedú v žiadosti o licenciu a v licencii v kolónke 15 a ich opis v kolónke 16.
   7.   V žiadostiach o dovozné licencie a v dovozných licenciách sa musí uvádzať:

               a)

               v kolónke 8 názov „Ukrajina“ ako krajina pôvodu a políčko „áno“ označené krížikom;

               b)

               v kolónke 20 jedna z položiek uvedených v prílohe II.

         8.   V každej dovoznej licencii sa uvádza množstvo pre každý číselný znak KN.
   9.   Dovozná licencia je platná 30 dní odo dňa skutočného vydania licencie v zmysle článku 22 ods. 2 nariadenia (ES) č. 376/2008. Obdobie platnosti dovoznej licencie však uplynie najneskôr 31. decembra každého obdobia dovoznej colnej kvóty.
   Článok 5
   Oznámenia Komisii
   1.   Odchylne od článku 11 ods. 1 druhého pododseku nariadenia (ES) č. 1301/2006 členské štáty oznamujú Komisii najneskôr v 10. deň mesiaca nasledujúceho po poslednom dni každého čiastkového obdobia množstvá (vrátane nulových priznaní), na ktoré sa vzťahujú licencie, ktoré vydali počas daného čiastkového obdobia.
   2.   Odchylne od článku 11 ods. 1 druhého pododseku nariadenia (ES) č. 1301/2006 členské štáty oznamujú Komisii množstvá (vrátane nulových priznaní), na ktoré sa vzťahujú nevyužité alebo čiastočne využité dovozné licencie a ktoré zodpovedajú rozdielu medzi množstvami, ktoré sú zapísané na zadnej strane dovozných licencií, a množstvami, na ktoré boli vydané:

               a)

               spolu s oznámeniami uvedenými v článku 3 ods. 5 tohto nariadenia týkajúcimi sa žiadostí predložených za posledné čiastkové obdobie;

               b)

               v prípade množstiev, ktoré sa ešte neoznámili v čase prvého oznámenia stanoveného v písmene a), najneskôr do 30. apríla nasledujúceho po uplynutí každého obdobia dovoznej colnej kvóty.

         3.   Najneskôr 30. apríla nasledujúceho po uplynutí každého obdobia dovoznej colnej kvóty členské štáty oznamujú Komisii množstvá výrobkov, ktoré boli skutočne prepustené do voľného obehu počas daného obdobia kvóty.
   4.   V prípade oznámení uvedených v odsekoch 1, 2 a 3 sa množstvo vyjadrí v kilogramoch hmotnosti výrobku a rozčlení podľa poradového čísla.
   Článok 6
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. novembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Rozhodnutie Rady 2014/668/EÚ z 23. júna 2014 o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly (Ú. v. EÚ L 278, 20.9.2014, s. 1).

      (3)  Nariadenie Európskeho parlamentu a Rady (EÚ) č. 374/2014 zo 16. apríla 2014 o znížení alebo odstránení ciel na tovar s pôvodom na Ukrajine (Ú. v. EÚ L 118, 22.4.2014, s. 1).

      (4)  Vykonávacie nariadenie Komisie (EÚ) č. 414/2014 z 23. apríla 2014, ktorým sa otvárajú dovozné colné kvóty Únie na čerstvé a mrazené bravčové mäso s pôvodom na Ukrajine a ktorým sa stanovuje ich správa (Ú. v. EÚ L 121, 24.4.2014, s. 44).

      (5)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      (6)  Nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (Ú. v. EÚ L 114, 26.4.2008, s. 3).

      (7)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).

      (8)  Vykonávacie nariadenie Komisie (EÚ) č. 1001/2013 zo 4. októbra 2013, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 290, 31.10.2013, s. 1).

      (9)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

      PRÍLOHA I
      Bez ohľadu na pravidlá výkladu kombinovanej nomenklatúry sa znenie opisu výrobkov pokladá len za orientačné, keďže uplatniteľnosť preferenčných opatrení sa v kontexte tejto prílohy určuje na základe rozsahu číselných znakov KN.

                  Poradové číslo

                  Číselné znaky KN

                  Opis tovaru

                  Množstvo v tonách (netto hmotnosť)

                  Uplatniteľné clo
                  (EUR/tona)

                  09.4271

                  0203 11 10
                  0203 12 11
                  0203 12 19
                  0203 19 11
                  0203 19 13
                  0203 19 15
                  0203 19 55
                  0203 19 59
                  0203 21 10
                  0203 22 11
                  0203 22 19
                  0203 29 11
                  0203 29 13
                  0203 29 15
                  0203 29 55
                  0203 29 59

                  Mäso z domácich svíň, čerstvé, chladené alebo mrazené

                  20 000

                  0

                  09.4272

                  0203 11 10
                  0203 12 19
                  0203 19 11
                  0203 19 15
                  0203 19 59
                  0203 21 10
                  0203 22 19
                  0203 29 11
                  0203 29 15
                  0203 29 59

                  Mäso z domácich svíň, čerstvé, chladené alebo mrazené, s výnimkou stehien, chrbtov a vykostených kusov

                  20 000

                  0

      PRÍLOHA II

         Údaje uvedené v článku 4 ods. 7 písm. b)

                  —

                     po bulharsky: Регламент за изпълнение (ЕС) 2015/2076

                  —

                     po španielsky: Reglamento de Ejecución (UE) 2015/2076

                  —

                     po česky: Prováděcí nařízení (EU) 2015/2076

                  —

                     po dánsky: Gennemførelsesforordning (EU) 2015/2076

                  —

                     po nemecky: Durchführungsverordnung (EU) 2015/2076

                  —

                     po estónsky: Rakendusmäärus (EL) 2015/2076

                  —

                     po grécky: Εκτελεστικός κανονισμός (ΕΕ) 2015/2076

                  —

                     po anglicky: Implementing Regulation (EU) 2015/2076

                  —

                     po francúzsky: Règlement d'exécution (UE) 2015/2076

                  —

                     po chorvátsky: Provedbena uredba (EU) 2015/2076

                  —

                     po taliansky: Regolamento di esecuzione (UE) 2015/2076

                  —

                     po lotyšsky: Īstenošanas regula (ES) 2015/2076

                  —

                     po litovsky: Įgyvendinimo reglamentas (ES) 2015/2076

                  —

                     po maďarsky: (EU) 2015/2076 végrehajtási rendelet

                  —

                     po maltsky: Regolament ta' Implimentazzjoni (UE) 2015/2076

                  —

                     po holandsky: Uitvoeringsverordening (EU) 2015/2076

                  —

                     po poľsky: Rozporządzenie wykonawcze (UE) 2015/2076

                  —

                     po portugalsky: Regulamento de Execução (UE) 2015/2076

                  —

                     po rumunsky: Regulamentul de punere în aplicare (UE) 2015/2076

                  —

                     po slovensky: Vykonávacie nariadenie (EÚ) 2015/2076

                  —

                     po slovinsky: Izvedbena uredba (EU) 2015/2076

                  —

                     po fínsky: Täytäntöönpanoasetus (EU) 2015/2076

                  —

                     po švédsky: Genomförandeförordning (EU) 2015/2076